Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 523/13/8803	Košice II, 20.1.2014
EEČ : 2-64-20-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinení zaviazali: 150,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: Obecný úrad XXXXX, číslo účtu: XXXXX/0200 (VUB) 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ČVS:ORP-XXXXX-KE-2013.
v trestnej veci vedenej pre prečin krádeže podľa § 20, § 212 ods. 2 písm. a) Trestného zákona, ktorého sa mali dopustiť obvinení XXXXX, XXXXX a XXXXX na tom skutkovom základe, že v Košiciach, na ul. XXXXX, dňa 10.08.2013 v čase okolo 13.00 hod., po predchádzajúcej vzájomnej dohode a po rozpletení pletiva oplotenia areálu základnej školy vnikli do bývalého vchodu sauny, odkiaľ vyniesli kovové konštrukcie školských lavíc a stoličiek, ktoré ukryli v oproti sa nachádzajúcej bývalej telocvični, pričom na mieste boli zaistení hliadkou zakročujúcej polície a veci boli vrátené, čím takto pre poškodeného Základnú školu na ul. XXXXX v Košiciach, nebola  spôsobená škoda.   

Odôvodnenie: 
Uznesením povereného príslušníka Okresného riaditeľstva PZ Obvodného oddelenia XXXXX - XXXXX, sp. zn. ORP-XXXXX-KE-2013 zo dňa 10.08.2013 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku XXXXXovi, XXXXX a XXXXXovi vznesené obvinenie pre prečin krádeže podľa § 20, § 212 ods. 2 písm. a) Trestného zákona, ktorého sa mali dopustiť na tom skutkovom základe, že v Košiciach, na ul. XXXXX, dňa 10.08.2013 v čase okolo 13.00 hod., po predchádzajúcej vzájomnej dohode a po rozpletení pletiva oplotenia areálu základnej školy vnikli do bývalého vchodu do sauny, odkiaľ vyniesli kovové konštrukcie školských lavíc a stoličiek, ktoré ukryli v oproti sa nachádzajúcej bývalej telocvični, pričom na mieste boli zaistení hliadkou zakročujúcej polície a veci boli vrátené, čím takto pre poškodeného Základnú školu na ul. XXXXX v Košiciach, nebola  spôsobená škoda.   

Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinení XXXXX, XXXXX a XXXXX a splnomocnenec poškodeného XXXXX uzavreli dňa 20.12.2013 za prítomnosti probačného a mediačného úradníka na Okresnom súde XXXXX XXXXX sp. zn. 1 M XXXXX/2013 dohodu o zmieri, v rámci ktorej obvinení slobodne a vážne vyhlásili, že spáchali skutok, za ktorý sú trestne stíhaní a svoje konanie úprimne ľutujú a splnomocnencovi poškodeného, ktorý náhradu škody nežiadal, keďže im žiadna nebola spôsobená, pretože odcudzené veci boli vrátené, sa ospravedlnili s uistením, že v budúcnosti sa obdobného konania v ich objekte nedopustia.

Obvinení XXXXX dňa 23.12.2013, XXXXX dňa 19.12.2013 a XXXXX dňa 20.12.2013 zložili na účet Okresnej prokuratúry  XXXXX XXXXX na všeobecne prospešné účely každý jednotlivo sumu vo výške 50,-€, z ktorej 50% patrí štátu na peňažnú pomoc poškodeným trestnými činmi a 50%, t.j. spolu 75,-€ určili so súhlasom poškodeného v prospech Obecného úradu XXXXX, číslo účtu: XXXXX/0200 (VUB). 

Obvinení XXXXX, XXXXX a XXXXX a splnomocnenec poškodeného XXXXX s týmto spôsobom vybavenia veci vyslovili súhlas a vyhlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osoby obvinených a na ich osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvinených pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 185 ods. 2 Tr. por.)

Mgr. Kamil Lehotský
prokurátor